open-index/open-wikipedia-markdown huggingface dataset:
புவி நிலாவின் நிலம் சார்ந்த வரலாற்றுக் காலஅளவுகோல்

**நிலா சார்ந்த நிலவியல் காலஅளவுகோல்** (*lunar geological timescale*) என்பது புவியினுடைய நிலாவின் வரலாற்றை ஐந்து காலங்களாக பிரிப்பது ஆகும். அவை கோப்பர்நிக்கசு, ஏராதொச்தேணியம்,  இம்பிரியக் காலம் (ஆரம்ப கால இம்பிரியன் மற்றும் இறுதி கால இம்பிரியன்) நெக்டாரியன் மற்றும் நெக்டாரியனுக்கு முன்பான காலம் என ஐந்து காலங்கள் ஆகும். இந்தக் காலங்கள் புவியின் நிலவில், ஏற்பட்ட பெரிய மோதல்களின் விளைவால் நிலவின் தரைப்பகுதியில் தோன்றிய மாற்றங்களை வைத்து பிரிக்கப்பட்டுள்ளது.

900px|thumb|center|இற்றைக்கு மில்லியன் ஆண்டுகளுக்கு முன்பு
நிலவின் பெரிய விண்கல் வீழ் பள்ளங்கள் போன்ற பள்ளங்களில் நிகழ்ந்த நிலப்பரப்பு மாற்றங்களை விளக்க இந்த காலங்கள் உதவுகிறது. இதன் கால கட்டத்தின் முழுமையான வயது நிலவில் எடுக்கப்பட்ட மாதிரிகளில் கதிரியக்கக் காலமதிப்பீடு செய்வதன் மூலம் அறியப்படுகிறது. ஆனால் இந்த மாதிரிகள் நிலவின் மேற்பரப்பில் உடையது என்பதால் அதிலிருந்து பெறப்பட்ட மாதிரிகளில் கதிரியக்கப் பகுப்பாய்வு செய்வது சரியாக இருக்காது எனவும், நிலவைத் தோண்டி ஆழ்பரப்பில் மாதிரிகளை எடுத்து அதில் பகுப்பாய்வு செய்ய வேண்டும் என விவாதம் நடைபெற்றுக் கொண்டிருக்கிறது.

## உசாத்துணைகள்
* 

பகுப்பு:கால அளவுகள்
பகுப்பு:நிலா சார்ந்த அறிவியல்
ஸூரத்துல் ஃபலக்

thumb|வலது|ஸூரத்துல் ஃபலக்

**சூரத்துல் ஃபலக்** (*Sūratu l-Falaq*, *Sura al-Falaq*, , "அதிகாலை", Dawn, Daybreak) என்பது திருக்குர்ஆனின் 113வது அத்தியாயம் ஆகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின்  113 அத்தியாயமாகத் திகழும் ஸூரத்துல் ஃபலக் (அதிகாலை) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

## பெயர்
*ஸூரத்துல் ஃபலக்* என்ற அரபுச் சொல்லுக்கு *அதிகாலை* எனப் பொருள்.

## அதிகாலை

## மேற்கோள்கள்

## பிற தகவல்கள்

## வெளி இணைப்புகள்
*திருக்-குர்ஆன் தமிழாக்கம் 
* Surah Al-Falaq (Complete text in Arabic with English and French translations)
* Al-Infitar at Sacred Texts
* 
* , translated by 
* Three translations at Project Gutenberg
* 
* استمع للسورة بصوت القارئ محمد أيوب.
* استمع للسورة بصوت القارئ عبد الرحمن السديد.

பகுப்பு:திருக்குர்ஆன்
தூர்வாரல்

**தூர்வாரல்** (*Dredging*) என்பது நீருக்கு அடியில் தோண்டும் நடவடிக்கை ஆகும். இது பொதுவாக ஆழமற்ற பகுதியை ஆழமாக்க மற்றும் நீர் தேக்கங்களிலுள்ள தேவையற்ற மணல் மற்றும் படிவுகளை அகற்றும் பணி ஆகும்.மேலும் கப்பல் செல்லும் பாதையை அகல படுத்தவது, கப்பல் பயனிக்க ஆழமான பாதையை உருவாக்குவதும் தூர்வாரல் எனலாம்.

சில கடற்கரைகளில்,  கடற்கரை அரிப்புகளால் அரிக்கப்பட்ட மணல்களை கடலில் தோண்டி அதே இடத்தில் மீண்டும் நிரப்பும் பணியும் தூர்வாரல் என அழைக்கப்படுகிறது.

எந்தவொரு சாதனம் அல்லது இயந்திரம் நீருக்கு கீழே இருக்கும் பொருள்களை எடுக்க உதவினாலும் அது தூர்வாரி எனப்படும். உதாரணமாக, ஒரு கரண்டியை, குச்சி அல்லது கயிற்றில் இணைத்து நீருக்கு அடியில் உள்ள பொருள் மனிதனால் நீக்கப்பட்டால் அது தூர்வாரி என அழைக்கப்படும். இந்த கருத்தைக்கொண்டு இதை ஒரு இயந்திரமாக இருபுற அகழ்வாளி கொண்டு உருவாக்கினார்கள். சில நேரங்களில் பாரந்தூக்கி அகழ்வாளியுடன் இணைக்கப்பட்டு அந்த அமைப்பு ஒரு படகுடன் இணைக்கப்படும். இந்த முழு இயந்திரமும் தூர்வாரி என அழைக்கப்படுகிறது.

தூர்வாரல் நடவடிக்கையில் உருவாக்கும் தோண்டப்பட்ட மணலை சற்று தொலைவில் கொட்டுவது நல்லது இல்லையெனில் அது அரிப்பினால் மீண்டும் தோண்டிய இடத்தை நிரப்பிவிடும். சில நேரங்களில் தோண்டப்பட்ட மணலை கட்டுமான பணிகளுக்கு பயன்படுத்தலாம். தூர்வாரல் சில நேரங்களில் நீர்சார் சூழல் மண்டலத்தில் பாதிப்பை எற்படுத்தலாம். எனவே சரியான அரசு அனுமதியுடன் மட்டுமே இந்த பணியை செய்ய வேண்டும். தங்க சுரங்கங்களில் தூர்வாரல் முக்கிய நடவடிக்கைகளில் ஒன்று.

## மேற்கோள்கள்

பகுப்பு:கடற்கரைப் பொறியியல்
பகுப்பு:கடற்கரைக் கட்டுமானம்
ஸூரத்துல் இஃக்லாஸ்

thumb|வலது|ஸூரத்துல் இஃக்லாஸ்

ஸூரத்துல் இஃக்லாஸ் (**' (,ஏகத்துவம்,) என்பது [[திருக்குர்ஆன்|திருக்குர்ஆனின்]] 113வது அத்தியாயம் ஆகும்.

[[ திருக்குர்ஆன் ‎|திருமறையின்]] சில அத்தியாயங்கள் [[நபிகள் நாயகம்|நபிகளாரின்]] [[மக்கா]] வாழ்க்கையின் போதும், சில அத்தியாயங்கள் [[மதீனா]] வாழ்க்கையின் போதும் அருளப்பட்டன. [[மக்கா]] வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ ([[மதீனா|மதீனாவுடன்]] தொடர்புடைவை) எனவும் குறிப்பிடப்படும்.

திருக்குர்ஆனின்  113 அத்தியாயமாகத் திகழும்  ஸூரத்துல் இஃக்லாஸ்(ஏகத்துவம்) [[மக்கா]] வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

== பெயர் ==

<font color="green" size="2">**ஸூரத்துல் இஃக்லாஸ்  ** </font> என்ற அரபுச் சொல்லுக்கு  <font color="green" size="2">**ஏகத்துவம்''' ,  எனப் பொருள்.

## ஏகத்துவம்

## மேற்கோள்கள்

## பிற தகவல்கள்

## வெளி இணைப்புகள்
*Tamil Thiru Quran
* Surah Al-Ikhlas (Complete text in Arabic with English and French translations)
* 
* , translated by 
* Three translations at Project Gutenberg
* 
* Surah Al-Ikhlas with Audio
* استمع للسورة بصوت القارئ محمد أيوب.

பகுப்பு:திருக்குர்ஆன்
நீரின் மூலம் குளிர்வூட்டல்

**நீரின் மூலம் குளிர்வூட்டல்** (*Water cooling system*) என்பது வெப்பத்தை, பொருள்கள் மற்றும் தொழில்துறை உபகரணங்களிலிருந்து நீக்கும் முறை ஆகும். நீரின் மூலம் குளிர்வூட்டல் பொதுவாக வாகன உட்புற எரி என்ஜின்கள் மற்றும் அனல் மின் நிலையங்கள், நீர் மின் ஆற்றல் உற்பத்தி நிலையங்கள், பாறைநெய் தூய்விப்பாலைகள் மற்றும் இரசாயன ஆலைகள் போன்ற பெரிய தொழிற்சாலைகளில் பயன்படுத்தப்படுகிறது. ஏற்றிகளில் உள்ள உயவுப்பொருளின் (lubricant) வெப்பத்தை குறைக்கவும் வெப்பப் பரிமாற்றிகளில் (*heat exchangers*) உள்ள வெப்பத்தைக் குறைக்கவும், கணினியின் வெப்பத்தைக் குறைக்கவும் பயன்படுகிறது.

## உசாத்துணைகள்

* 
* 
* 
* 
* King, James J. *The Environmental Dictionary* (3rd Edition). John Wiley & Sons (1995). 
* Reid, George K. *Ecology in Inland Waters and Estuaries.* Van Nostrand Reinhold (1961).

## வெளியிணைப்புகள்
* Basic Theory and Practice of Cooling Towers 
* Howstuffworks "How Liquid-cooled PCs Work"

பகுப்பு:பொறியியல்
பகுப்பு:நீர் மாசுபாடு
மனே கரிஞ்சா தேசிய விளையாட்டரங்கம்

**எசுடேடியோ நாசியோனல் மனே கரிஞ்சா** (அ) **மனே கரிஞ்சா தேசிய விளையாட்டரங்கம்** (**Estádio Nacional Mané Garrincha**), பிரேசில் நாட்டின் பிரசிலியா நகரிலுள்ள பல்-பயன்பாட்டு விளையாட்டரங்கம் ஆகும்.  தற்போது, கால்பந்துப் போட்டிகளுக்காக பெருமளவில் பயன்படுத்தப்படுகிறது.  இதன் பார்வையாளர்கள் கொள்ளளவு 70,064 ஆகும்; 1974-ஆம் ஆண்டில் இந்த விளையாட்டரங்கம் திறக்கப்பட்டது.  முன்னாள் பிரேசிலிய கால்பந்து வீரரான கரிஞ்சா அவர்களின் பெயரில் இந்த விளையாட்டரங்கம் வழங்கப்படுகிறது.

அயர்டன் சென்னா பல்விளையாட்டு அரங்கின் ஒரு பகுதியான இவ்விளையாட்டரங்கம், புனரமைக்கப்பட்ட பின்னர், 2013 கால்பந்துக் பிபா கூட்டமைப்புக்களின் கோப்பைப் போட்டிக்காக மே 18, 2013, அன்று திறந்துவைக்கப்பட்டது.

கூட்டரசு மாவட்டத்தின் விளையாட்டு, உடற்கல்வி மற்றும் பொழுதுபோக்குத் துறை, *எசுடேடியோ நாசியோனல் மனே கரிஞ்சா* விளையாட்டரங்கின் உரிமையாளர் ஆகும்.  பிரேசில் அணிக்காக விளையாடி 1958 மற்றும் 1962 ஆண்டுகளில் கால்பந்து உலகக்கோப்பைகளை வென்ற மனே கரிஞ்சா அவர்களைப் பெருமைப்படுத்தும் வகையில் அவர் பெயரில் இவ்விளையாட்டரங்கம் வழங்கப்படுகிறது.

## குறிப்புதவிகள்

## வெளியிணைப்புகள்
*Official Website 
*Templos do Futebol

பகுப்பு:பிரேசிலின் விளையாட்டரங்குகள்
கரிஞ்சா

**மானுவேல் ஃபிரான்சிஸ்கோ டாஸ் சான்டோசு** (**Manuel Francisco dos Santos**; அக்டோபர் 28, 1933 – சனவரி 20, 1983), **கரிஞ்சா** (**"Garrincha"** (, "சிறு பறவை"),) என்று பொதுவாக அறியப்படுபவர், பிரேசிலின் கால்பந்து அணிக்காக விளையாடிய முன்னாள் கால்பந்து வீரர் ஆவார்; இவர், கால்பந்து வரலாற்றில் சிறப்பாக அறியப்படும் முன்கள வீரர்களில் ஒருவராவார்.

## குறிப்புதவிகள்

## வெளியிணைப்புகள்

* Sporting Mavericks Hall of Fame Entry
* Brazilian Football Museum Hall of Fame
* 
* Detail of international appearances and goals by RSSSF
* Profile at the International Football Hall of Fame
* Biography on ABC Sport
* BBC biography
* Biography at ''The Hindu Online'' 
* Profile at Botafogo's official web site 
* Tribute page including biography and photos 
* Video clips of football oddities. Inspired by Garrincha and the 1962 canine pitch invasion. 
* FIFA magazine article (1997)

பகுப்பு:பிரேசில் கால்பந்தாட்ட வீரர்கள்
பகுப்பு:1933 பிறப்புகள்
பகுப்பு:1983 இறப்புகள்
ஸூரத்துந் நாஸ்

ஸூரத்துந் நாஸ் **Sura An-Nās** (,மனிதர்கள் என்பது திருக்குர்ஆனின் 114வது அத்தியாயம் ஆகும்..

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின்  114 அத்தியாயமாகத் திகழும் ஸூரத்துந் நாஸ்  (மனிதர்கள்)மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

## பெயர்
*ஸூரத்துந் நாஸ்* என்ற அரபுச் சொல்லுக்கு *மனிதர்கள்* எனப் பொருள்.

## மனிதர்கள்

## மேற்கோள்கள்

## பிற தகவல்கள்

## வெளி இணைப்புகள்
* Surah Al-Nas (Complete text in Arabic with English and French translations)
*திருக்-குர்ஆன் தமிழாக்கம் - Quran in Tamil  Chapter 114 - ஸூரத்துந் நாஸ்
*சூரா அன் நாஸ் - விளக்கம்  tamil mp3

பகுப்பு:திருக்குர்ஆன்
மினெய்ரோ விளையாட்டரங்கம்

**மினெய்ரோ விளையாட்டரங்கம்** (**Mineirão** ()), பிரேசிலின் மினாஸ் ஜெரைசு மாநிலத் தலைநகரான பெலோ அரிசாஞ்ச் நகரில் அமைந்திருக்கும் கால்பந்து விளையாட்டரங்கம் ஆகும்.  அதிகாரபூர்வமாக **எசுடேடியோ கவர்னடொர் மகளேசு பின்டோ** (**Estádio Governador Magalhães Pinto**) அல்லது *ஆளுநர் மகளேசு பின்டோ விளையாட்டரங்கம்* (*Governor Magalhães Pinto Stadium*) என்றழைக்கப்படுகிறது.  மினாஸ் ஜெரைசு மாநிலத்தின் மிகப்பெரிய கால்பந்து விளையாட்டரங்கம் இதுவாகும்; மரக்கானா விளையாட்டரங்கத்துக்கு அடுத்தபடியாக பிரேசிலின் இரண்டாவது மிகப்பெரிய விளையாட்டரங்கம்.  2013-ஆம் ஆண்டின் பிபா கூட்டமைப்புக்களின் கோப்பைப் போட்டி நடந்த இடங்களில் இதுவும் ஒன்று.  மேலும், 2014 உலகக்கோப்பை கால்பந்துப் போட்டி நடக்கும் விளையாட்டரங்கங்களில் இதுவும் ஒன்று; 2016 கோடைக்கால ஒலிம்பிக் விளையாட்டுக்களின் கால்பந்துப் போட்டிகள் இவ்விளையாட்டரங்கில் நடத்தப்படும்.  62,170 பார்வையாளர்கள் கொள்ளளவு உடைய மினெய்ரோ விளையாட்டரங்கம் 1965-ஆம் ஆண்டில் திறக்கப்பட்டது; 2012-ஆம் ஆண்டில் புதுப்பிக்கப்பட்டது.

## குறிப்புதவிகள்

## வெளியிணைப்புகள்
*Stadium picture
*Stadium Guide Article
*FIFA Profile 

பகுப்பு:பிரேசிலின் விளையாட்டரங்குகள்
வேட்டுவர்

**வேட்டுவர்** அல்லது **வேடர்** என்ற தலைப்பில் உள்ள கட்டுரைகள்:

*வேடர்
*வேடுவர் (இலங்கை) 
*வேட்டுவக் கவுண்டர்
கருவிரலிப் பாம்பு

**கருவிரலிப் பாம்பு** அல்லது **அலங்கார வரையன்** (Common Bridal Snake) (Dryocalamus nympha) (Blanford’s Bridal Snake)
இவ்வகை  பாம்பு இனங்கள் இந்தியாவின் தென்பகுதியிலும், இலங்கையிலும் காணப்படும் அரியவகையான அலங்கார பாம்பாகும். இதன் தலைக்கு பின்புறன் மஞ்சள் நிறத்தில் கோடுகள் இருக்கும். இது பளபளப்பான கருப்பு நிறத்தில், வெள்ளைக்கோடுகள் உடம்பில் கொண்டுள்ளது. இதன் முதுகில் சாம்பல் வண்ணத்தில் சரியானமுறையில் அமையப்பெறாத கோடுகள் காணப்படுகிறது.
இப்பாம்பு வகையானது 1 அடி நீளம் வளரும். இது விசத்தன்மை இல்லாதது. மிகவும் குளிர் நிறைந்த மலைகளில் உயரமான பகுதியில் வாழும் உயிரினம் ஆகும். 1,500 அடிகள் உயரம் கொண்ட மலைபிரதேசங்களில் வாழும் தன்மைகொண்டது.
இந்த பாம்பின் தலை முட்டை வடிவத்தில் அமைந்திருக்கும். 

## பண்புகள்
இயற்கையாகவே ஒரு பயந்த சுபாவம் கொண்ட, மிகவும் சுறுசுறுப்பாக செயல்படும் இந்த வகையான பாம்புகள் இரவில் மட்டுமே வெளியில் வரும். அதன் எதிரிகளை மிகவும் ஆக்ரோசமாக தாக்கும் குணம் கொண்டது. தனது இரையைத்தேடி மனிதர்கள் வாழும் பகுதிக்குள் கூட வரும் இயல்புடையது. மனிதர்கள் வாழும் வீடுகளில் உள்ள சுவர் இடுக்குகளில் தங்குவதால் அதன் முடிவை அதே தேடிக்கொள்கிறது.

## உணவு பழக்கம்
இவை சிறிய வகை பல்லிகள், பூச்சிகள், தவளைகளையும் உட்கொள்ளும் தன்மை கொண்டதாக உள்ளது. இவ்வகை பாம்புகள் முட்டை இடுவதாக கருதப்படிகிறது. இவ்வகைப்பாம்புகள் தனது வயிற்றுப்பகுதியை சாய்வாகச் கொண்டு ஊர்ந்து செல்லும்  தன்மை கொண்டது.

## மேற்கோள்

* Daudin, F. M. 1803 Histoire Naturelle Generale et Particuliere des Reptiles. Vol. 6. F. Dufart, Paris.

பகுப்பு:நச்சுத்தன்மை அற்ற பாம்புகள்‎
பகுப்பு:லைகோடான்
ரெசிஃபி

**ரெசிஃபி** (*Recife*) பிரேசிலின் ஐந்தாவது மிகப்பெரிய பெருநகரப் பகுதியாகும்.  3,743,854 மக்கள் வாழும் இந்த பெருநகரப்பகுதி வடக்கு/வடகிழக்கில் மிகப்பெரிய ஊரகப் பகுதியாக உள்ளது. பெர்னம்பூக்கோ மாநிலத்தின் தலைநகராக விளங்குகிறது. 2012ஆம் ஆண்டுக் கணக்கெடுப்பின்படி நகரத்தின் மக்கள்தொகை 1,555,039 ஆகும்.

பெபெரிபி ஆறும் கப்பிபரிபி ஆறும் இணைந்து அத்திலாந்திக்குப் பெருங்கடலில் சேரும் இடத்தில் ரெசிஃபி அமைந்துள்ளது. இந்நகரம் அத்திலாந்திக்குப் பெருங்கடலில் அமைந்துள்ள முதன்மையானத் துறைமுகங்களில் ஒன்றாகும்.  கடற்கரையை அலங்கரிக்கும் பவளப் படிப்பாறைகளைக் குறிப்பதாக இந்நகரத்தின் பெயர் அமைந்துள்ளது. பல சிற்றாறுகளும் சிறுத் தீவுகளும் 50க்கும் மேற்பட்ட பாலங்களும் இந்நகரின் சிறப்பியல்புகளாக உள்ளன. இதனால் இது "பிரேசிலிய வெனிசு" என்றழைக்கப்படுகிறது.  2010ஆம் ஆண்டுத் தரவுகளின்படி வடகிழக்கு பிரேசிலின் தலைநகரங்களில் மிக உயர்ந்த மனித வளர்ச்சிச் சுட்டெண் கொண்டதாக விளங்குகிறது.

பெர்னாம்பூக்கோ மாநிலத்தின் முதன்மை தொழில் மண்டலமாக  ரெசிஃபி பெருநகர மண்டலம் விளங்குகிறது.  கரும்பிலிருந்து  பெறப்படும் சர்க்கரை, எத்தனால் ஆகியவை முதன்மைப் பொருட்களாக உள்ளன; இலத்திரனியல், உணவுப் பொருட்கள் ஏனைய பொருட்களாகும். அரசின் நிதிச் சலுகைகளை பயன்படுத்தி 1970களிலும் 1980களிலும் பல தொழிலகங்கள் கட்டமைக்கப்பட்டுள்ளன. தொழிலாளர் வளமும் தனியார் முதலீடுகளும் ரெசிஃபியை சாவோ பாவுலோவை அடுத்து பிரேசிலின் இரண்டாவது மிகப்பெரும் மருத்துவ மையமாக ஆக்கியுள்ளது. நிகழ்காலச் சிறப்புக் கருவிகளைக் கொண்ட நவீன மருத்துவமனைகள் அருகிருக்கும் மாநிலங்களிலிருந்து சிகிச்சை பெற  நோயாளிகளை ஈர்க்கின்றன.  வடகிழக்கு மண்டலத்தில் உள்ள பிற நகரங்களைப் போலவே சுற்றுலாத் துறையும் வளர்ந்து வருகிறது.  ரெசிஃபியின் தெற்கே  தொலைவில் அமைந்துள்ள, பிரேசிலின் மிகச்சிறந்த கடற்கரையாக பலமுறை வாக்களிக்கப்பட்டுள்ள, *போர்ட்டொ டெ கலினாசு*  கடற்கரை  பல சுற்றுலாப் பயணிகளை ஈர்த்து வருகிறது.

இந்த நகரத்தில் *பெர்னம்பூக்கோ மாநில கூட்டரசு பல்கலைக்கழகம்* அமைந்துள்ளது.  சிறந்த கல்வி மையமாக விளங்குகிறது.  பிரேசிலின் சிறந்த கவிஞரும் அடிமைத்தனத்தை எதிர்ப்பவருமான *காசுத்ரோ ஆல்வெசு* இங்குதான் கல்வி பயின்றார்.  

The city will be one of the host cities of the 2014 உலகக்கோப்பை காற்பந்து போட்டிகள் நடக்கும் நகரங்களில் ஒன்றாக ரெசிஃபி உள்ளது. மேலும் 2013 பிபா கூட்டமைப்புக்களின் கோப்பைப் போட்டியும்  1950 உலகக்கோப்பை காற்பந்து போட்டியும் இங்கு நடந்துள்ளன.

## மேற்சான்றுகள்

பகுப்பு:உலகக்கோப்பை கால்பந்து நடைபெற்ற நகரங்கள்
பகுப்பு:பிரேசிலின் நகரங்கள்
பாரிஜாத் (எழுத்தாளர்)

**பாரிஜாத்** என்பவர் நேபாள மொழி எழுத்தாளர். இவரது இயற்பெயர் பிஷ்ணு குமாரி வைபா என்பதாகும். பாரிஜாதம் என்ற மலரின் பெயரை புனைப்பெயராகக் கொண்டார். சிரிஸ் கோ பூல் என்ற இவரது நூல் சிறப்பு மிக்கது.

## எழுதியவை
ஆகங்க்.ஷா, பாரிஜாத் கா கவிதா, பைசாலு பர்த்தமான் உள்ளிட்ட கவிதைகளை எழுதினார். மைலே நஜன்மயேகோ சோரோ என்ற சிறுகதையையும் எழுதினார். இவர் பத்து நாவல்களையும் எழுதியுள்ளார். இவரது நாவலுக்காக மதன் புரஸ்கார் என்ற விருது வழங்கப்பட்டது. சிரிஸ் கோ பூல் என்ற இவரது நூல், நேபாள மொழியிலும் குறிப்பிடத்தக்கது ஆகும்.
திரிபுவன் பல்கலைக்கழகத்தில் உறுப்பினராக இருந்தார்.

நாவல்கள்:
*சிரிஷகோ பூல்
*மகத்தாகின்
*பரிபாஷித ஆங்காஹரு
*பைசகோ மான்சே
*தோரிபாரி, பாடா, ர சபனாஹரு
*அந்தர்முகி
*உசலே ரோஜேகோ பாடோ
*பர்கால பித்ர ர பாகிர
*அனிதோ பஹாட் சங்கை
*போனி

சிறுகதைகள்:
*மைலே நஜன்மாயேகோ சோரோ

சிறுகதைத் தொகுப்புகள்:
*ஆதிம் தேஷ்
*சடக் ர ப்ரதிபா
*சால்கிகோ பலாத்கிருத ஆம‌‌‌‌‌‌்சு
*பதசாலா ஜாந்தா ஆவுந்தா

## சான்றுகள்

பகுப்பு:1937 பிறப்புகள்
பகுப்பு:1993 இறப்புகள்
திரிபுவன் பல்கலைக்கழகம்

**திரிபுவன் பல்கலைக்கழகம்** என்பது நேபாளத்தின் காத்மண்டுவில் உள்ள பொதுப் பல்கலைக்கழகம். இது நேபாளத்திலேயே பழமையான கல்வி நிறுவனங்களில் ஒன்றூ. இங்கு ஒன்றரை லட்சம் மாணவர்கள் படிக்கின்றனர். இத்துடன் அறுநூறுக்கும் அதிகமான கல்லூரிகள் இணைக்கப்பட்டுள்ளன. நேபாள மன்னர்  திரிபுவன் வீர விக்ரம் ஷாவின் பெயரை இப்பல்கலைக்கழகத்திற்கு சூட்டப்பட்டது.

## துறைகளும் நிறுவனங்களும்
*மானுடவியல் துறை
உளவியல், வரலாறு, பொருளாதாரம், பண்பாடு, பௌத்தவியல், நேபாளி, சமசுகிருதம், இந்தி மொழிகள்
*மேலாண்மைத் துறை
*கல்வித் துறை
*சட்டத் துறை
* வேளாண்மை மற்றும் விலங்கு கல்விக்கான மையம்
* மருத்துவ கல்வி மையம்
* பொறியியல் கல்வி மையம்
* அறிவியல் மற்றும் தொழில் நுட்ப மையம்
*காட்டியல் துறை
## வளாகங்கள்
சித்வான், காத்மண்டு, லலித்பூர், மக்வான்பூர் உள்ளிட்ட இடங்களில் பல்கலைக்கழகத்தில் கல்வி மையங்கள் அமைந்துள்ளன. இங்கு பன்னாட்டளவிலான கிரிக்கெட் மைதானம் உள்ளது.

## முன்னாள் மாணவர்கள்
*பாரிஜாத்

## சான்றுகள்

*இணையதளம்

பகுப்பு:நேபாளப் பல்கலைக்கழகங்களும் கல்லூரிகளும்
பகுப்பு:காட்மாண்டு
போடோ இலக்கிய மன்றம்

**போடோ இலக்கிய மன்றம்** அல்லது **போடோ சாகித்திய சபை** என்பது போடோ மொழியின் இலக்கியத்தை வளர்த்தெடுக்க அமைக்கப்பட்ட மன்றம். அசாம், மேற்கு வங்காளம், மேகாலயா, நாகாலாந்து, திரிப்புரா, நேபாளம் உள்ளிட்ட பகுதிகளில் வாழும் போடோ மொழி இலக்கியவாதிகள், இந்த அமைப்பின் உறுப்பினர்களாக உள்ளனர்.

## வரலாறு
இந்திய விடுதலைக்குப் பின்னரும், போடோ மொழிக்கான வளர்ச்சி இல்லாமையை மக்கள் உணர்ந்தனர். அதன் தொடர்ச்சியாக, போடோ இலக்கிய மன்றம் உருவானது.
தொடர் போராட்டங்களினால், போடோ மொழி கல்வி மொழியாக்கப்பட்டது. வடகிழக்கு இந்தியாவில் உள்ள பல்கலைக்கழகங்கள், போடோ இலக்கியத்தை பாடமாக அறிமுகப்படுத்தின. பின்னர், அசாம் அரசும் போடோ மொழியை துணை ஆட்சி மொழியாக ஏற்றது. இது
மத்திய அரசின் உதவியுடன், நாற்பதாயிரத்திற்கும் அதிகமான அறிவியல், கலைச் சொற்களை போடோ மொழியில் உருவாக்க முனைந்துள்ளது.

## சான்றுகள்

பகுப்பு:போடோ
பகுப்பு:மொழி அமைப்புகள்
பகுப்பு:இலக்கிய அமைப்புகள்
திராயானின் தூண்

**திராயானின் தூண்** (*Trajan's Column*, ) என்பது இத்தாலியின் ரோம் நகரில் உள்ள ஒரு நினைவுச் சின்னம் ஆகும். இது உரோமைப் பேரரசன் திராயானின் டேசியன் போர் வெற்றியைக் குறிக்கும் வகையில் கிபி 113 ஆம் ஆண்டில் நிறுவப்பட்டது. அதன் தளம் உட்பட தூண் நாற்பத்து இரண்டு மீட்டர் (138 அடி) உயரம் வரை ஆகும். இந்த உயரம் சரியாக இந்த தளத்தில் இருந்த மலையின் உயரம் ஆகும்.

## மேற்கோள்கள்


பகுப்பு:பண்டைய உரோமர் காலக் கட்டிடக்கலை
ஸூரத்துல் லஹப்

thumb|வலது|ஸூரத்துல் லஹப்

ஸூரத்துல் லஹப் ()() சுடர் / சுவாலை என்பது திருக்குர்ஆனின் 111வது அத்தியாயம் ஆகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின்  111 அத்தியாயமாகத் திகழும் ஸூரத்துல் லஹப் (சுடர்)மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

## பெயர்

**ஸூரத்துல் லஹப்  **  என்ற அரபுச் சொல்லுக்கு  ** சுடர் / சுவாலை ** ,  எனப் பொருள்.

## சுடர் / சுவாலை

## மேற்கோள்கள்

## வெளி இணைப்புகள்
*ஸூரத்துல் லஹப் விளக்கம் 1

*ஸூரத்துல் லஹப் விளக்கம் 2

* ஸூரத்துல் லஹப் விளக்கம் 3

* Surah Al-Masadd (Complete text in Arabic with English and French translations)

## பிற தகவல்கள்

பகுப்பு:திருக்குர்ஆன்
மொரதாபாத் கலவரம், 1980

**மொரதாபாத் கலவரம்** (Moradabad riots) 1980 ஆம் ஆண்டு ஆகஸ்டு மற்றும் நவம்பர் மாதங்களில் இந்தியாவின் உத்திரப் பிரதேசம் மாநிலத்திலுள்ள *மொரதாபாத்* நகரில் நடந்தது. இஸ்லாமியர்கள் காவல்துறையினரை தாக்கியதன் பதிலாக ஏற்பட்ட காவல்துறைத் தாக்குதலில் பல இஸ்லாமியர்கள் தாக்கப்பட்டுக் கொல்லப்பட்டனர்.
## பின்னணி
1980 ஆண்டு ஆகஸ்டு மாதம் ஈகைநாள் வழிபாட்டின் போது *தலித்*துகள் பகுதியிலிருந்து பன்றி ஒன்று 50,000 இஸ்லாமியர்கள் தொழுகை நடத்திக் கொண்டிருந்த பகுதிக்குள் சென்றது. இதனால் ஆத்திரமுற்ற இஸ்லாமியர்கள் காவல்துறையினரின் மீது தாக்குதல் நடத்தினர். இதில் உயர் காவல்துறை ஆய்வாளர் (Senior Superintendent of Police-SSP) கற்களால் தாக்கப்பட்டார். மேலும் இஸ்லாமியர்களால் கூடுதல் மாவட்ட நீதிபதி (Additional District Magistrate-ADM) அடித்துக் கொல்லப்பட்டார். இக்கலவரத்தைக் கையாளும் பொருட்டு காவல்துறையினரின் பதில் நடவடிக்கையில் பல இஸ்லாமியர்கள் தாக்கப்பட்டு மரணமடைந்தனர். அரசு சுமார் 400 உயிரிழந்த இஸ்லாமியர்களின் குடும்பங்களுக்கு நஷ்ட ஈடு வழங்கியது.

## மேற்கோள்கள்

பகுப்பு:உத்திரப் பிரதேசத்தில் கலவரங்கள்
பகுப்பு:உத்தரப் பிரதேசம்
பகுப்பு:இந்திரா காந்தி ஆட்சி
பகுப்பு:உத்திரப்பிரதேச வரலாறு (1947- தற்போதுவரை)
லலிதாசிறீ

**லலிதாசிறீ** இந்திய திரைப்பட நடிகையாவார். இவர் மலையாளத் திரைப்படங்களில் அதிகம் நடித்துள்ளார். இது வரை 100க்கும் மேற்பட்ட திரைப்படங்களில் நடித்துள்ள இவர், அதிகமாக துணைக் கதாப்பாத்திரங்களில் நடித்துள்ளார்.

## வரலாறு
லலிதா சிறீ கேரளாவில் உள்ள திருவனந்தபுரத்தில் பிறந்தவர். வித்யாசாரதி என்பவரை திருமணம் செய்த இவருக்கு குழந்தைகள் இல்லை. பிறகு ஒரு பெண் குழந்தையை தத்தெடுத்துள்ளார். தற்போது சென்னையில் அழகு நிலையம் ஒன்றை இவருடைய மகளுடன் நடத்தி வருகிறார்.

## சில திரைப்படங்கள்
* தேவி கருமாரியம்மன்
* உணர்ச்சிகள்
* தீரன்

## வெளி இணைப்புகள்
*
*Lalitha Sree at MSI

## மேற்கோள்கள்

பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கேரள நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
ஆர். சி. சக்தி

**ஆர். சி. சக்தி** (*R. C. Sakthi*) இந்தியத் திரைப்பட இயக்குனராவார். இவர் நடிகர் ரஜினிகாந்தை வைத்து இயக்கிய *[[தர்மயுத்தம்]]*, விஜயகாந்த் நடித்த *[[மனக்கணக்கு (திரைப்படம்)|மனக்கணக்கு]]*, கமலஹாசன் நடித்த *[[உணர்ச்சிகள் (திரைப்படம்)|உணர்ச்சிகள்]]*, மற்றும் ராஜேஷ், லட்சுமி நடித்த *[[சிறை (1984 திரைப்படம்)|சிறை]]* ஆகிய திரைப்படங்களின் மூலம் புகழ்பெற்றார்.

## வரலாறு
இராமநாதபுரம் மாவட்டம் பரமக்குடி அடுத்த புழுதிகுளத்தில் பிறந்த ஆர். சி. சக்தி, சிறுவயதிலேயே, கல்வியில் கவனத்தை செலுத்தாமல், சினிமாவில் ஆசையில் இருந்தார். இளைஞராக இருந்தபோதே, நண்பர்களுடன் இணைந்து நாடகக் கம்பெனியை துவங்கினார்  சென்னை வந்த சக்தி, சுப்பு ஆறுமுகம் குழுவில் சேர்ந்து, திரைக்கதை எழுத்தாளராக பணியாற்றி வந்தார். தீவிர முயற்சிக்கு பிறகு, *[[பொற்சிலை]]* படத்தில் உதவி இயக்குநராகப் பணியாற்றினார். பின் நடன இயக்குநர் தங்கத்துடன் இணைந்து, *[[அன்னை வேளாங்கண்ணி (திரைப்படம்)|அன்னை வேளாங்கண்ணி]]* படத்தில் திரைக்கதை எழுதினார். 1972ஆம் ஆண்டு, உணர்ச்சிகள் படத்தின் மூலம் இயக்குநராக உயர்ந்தார். தனது முதல் படத்திலேயே, பால்வினை நோய்களை மையமாகக்கொண்டு படத்தை இயக்கியிருந்தது குறிப்பிடத்தக்கது. உணர்ச்சிகள் திரைப்படம் நடிகரான கமலஹாசனை உயரச்செய்தது.

## இயக்கிய படங்கள்

## மேற்கோள்கள்

* தமிழ்-தி இந்து
* தினகரன்
* தினத்தந்தி
* தினமலர்

பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:2015 இறப்புகள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்பட இயக்குநர்கள்
ஸூரத்துந் நஸ்ர்

thumb|வலது|ஸூரத்துந் நஸ்ர்
ஸூரத்துந் நஸ்ர் உதவி  என்பது திருக்குர்ஆனின் 110வது அத்தியாயம் ஆகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின்  110 அத்தியாயமாகத் திகழும் ஸூரத்துந் நஸ்ர்  மதினா வாழ்வின் போது அருளப்பட்டதால் இது மதனிய்யா   வகையைச் சார்ந்ததாகும்.

## பெயர்
** ஸூரத்துந் நஸ்ர் ** என்ற அரபுச் சொல்லுக்கு  ** உதவி  ** ,  எனப் பொருள்.

## உதவி

## மேற்கோள்கள்

## வெளி இணைப்புகள்
*ஸூரத்துந்  நஸ்ர்(110) விளக்கம்
* Surah An-Nasr (Complete text in Arabic with English and French translations)
* 
* , translated by 
* Three translations at Project Gutenberg
* 

## பிற தகவல்கள்

பகுப்பு:திருக்குர்ஆன்
பிஸ்னஸ் மேன்

***பிஸ்னஸ் மேன்*** (*Businessman*) 2012ல் வெளிவந்த தெலுங்குத் திரைப்படமாகும். இதனை பூரி ஜெகன்நாத் இயக்கியிருந்தார். இத்திரைப்படத்தில் மகேஷ் பாபு, கஜால் அகர்வால், பிரகாஸ்ராஜ் ஆகியோர் முக்கிய கதாப்பாத்திரத்தில் நடித்திருந்தனர். இந்த திரைபடத்தினை ஆர். ஆர். வெங்கட் தயாரித்திருந்தார், ஆர். ஆர். மூவி மேக்கர்ஸ் இதனை வினியோகம் செய்தது.
இந்தத் திரைப்படம் தமிழ், மலையாளம் மற்றும் இந்தி மொழிகளில் மொழிமாற்றம் செய்யப்பட்டது. இத்திரைப்படம் ஜனவரி 13, 2012ல் வெளிவந்தது. இத்திரைப்படம் பாஸ் என்ற பெயரில் வங்காளி மொழியில் மறு ஆக்கம் செய்யப்பட்டு ஆகஸ்ட் 9, 2013ல் வெளியிடப்பட்டது.

## நடிகர்கள்
* மகேஷ் பாபு - விஜய் சூர்யா எ சூர்யா பாய்
* காஜல் அகர்வால் - சித்ரா பரத்வராஜ்
* பிரகாஷ் ராஜ் - ஜெய்தேவ் 
* நாசர் (நடிகர்) - 4அஜெய் பரத்வராஜ்
* சாயாஜி சிண்டே- லாலு
*வின்ஸ்டன் சாவோ- அம்ப்லோ
* தர்மவரப்பு சுப்பிரமணியம் - லாலுவின் துணைவர்
* பூரி ஜெகன்நாத் - கௌரவத் தோற்றம்

## இவற்றையும் காண்க
* நான் ஈ

## ஆதாரம்


## வெளி இணைப்புகள்
* 
* 

பகுப்பு:2012 தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பாகல்பூர் கலவரம், 1989

**பாகல்பூர் கலவரம்** (Bhagalpur riots) 1989 ஆம் ஆண்டு அக்டோபர் 24 ஆம் தியதி இந்தியாவின் பீகார் மாநிலத்திலுள்ள *பாகல்பூர்* நகரில் நடைபெற்றது. இக்கலவரம் இந்துகளுக்கும் இஸ்லாமியர்களுக்கும் இடையே 2 மாதங்கள் வரை நடைபெற்றது. இக்கலவரத்தினால் *பாகல்பூர்* மற்றும் அதைச் சார்ந்த 250 கிராமங்கள் பாதிக்கப்பட்டன. இக்கலவரத்தினால் சுமார் 1000 மக்கள் கொல்லப்பட்டனர். இவர்களில் சுமார் 900 பேர் இஸ்லாமியர்கள். மேலும் 50,000 மக்கள் இடம் பெயர்ந்தனர். அந்த காலகட்டத்தில் சுதந்திர இந்தியாவின் ஆக மோசமான இந்து முஸ்லீம் கலவரம் இது என கருதப்பட்டது.   
## கலவரத்தின் பின்னணி
இந்து மற்றும் இஸ்லாமிய மக்களிடையே * பிஷேரி பூஜை* மற்றும் *மொஹ்ரம்* பண்டிகை தொடர்பாக சிறு பதட்டம் இருந்து வந்தது.. 1989 ஆம் ஆண்டு விஷ்வ ஹிந்து பரிஷத் அமைப்பு அயோத்யாவில் ராமர் கோவில் கட்டுவது தொடர்பான நடவடிக்கையின் ஒரு பகுதியாக பூஜிக்கப்பட்ட செங்கல்களை நாடு முழுவதும் பொது மக்களிடமிருந்து பெற்றுக் கொண்டது. அப்படிப்பட்ட ஒரு நிகழ்வு *ஃப்தேபூர்* கிராமத்தில் நடைபெற்ற போது அங்கு கலவரம் நடைபெற்றது. கலவரத்திற்கு காரணம் 200 இந்து மாணவர்கள் முஸ்லீம் மாணவர்களால் கொல்லப்பட்டனர் என்ற வதந்தி ஆகும். மேலும் மற்றுமொரு வதந்தி 31 இந்து மாணவர்கள் கொல்லப்பட்டு அவர்களின் உடல் சமஸ்கிரதக் கல்லூரி கிணற்றினுள் வீசப்பட்டது என்பதாகும். இந்நிகழ்வின் பின்னணியில் அரசியல் நடவடிக்கைகள் இருந்தன என சந்தேகிக்கப்படுகிறது.

## மேற்கோள்கள்

பகுப்பு:பீகாரில் கலவரங்கள்
பகுப்பு:1989 நிகழ்வுகள்
பகுப்பு:பீகார்
பகுப்பு:இந்தியாவில் முசுலிம்களுக்கு எதிரான தாக்குதல்கள்
பகுப்பு:பாகல்பூர் மாவட்டம்
பூரி ஜெகன்நாத்

**பூரி ஜெகன்நாத்** (பிறப்பு:28 செப்டம்பர் 1966) இந்தியத் திரைப்பட இயக்குநரும், தயாரிப்பாளரும், திரைக்கதை எழுத்தாளரும் ஆவார். இவர் மூன்று முறை நந்தி விருதினை வென்றுள்ளார். பத்ரி, இதலு சிராவணி சுப்பிரமணியம் , இடியட், அம்மா நானா ஓ தமிழ் அம்மாயி, சிவமணி, போக்கிரி, தேசமுடுரு, பிஸ்னஸ் மேன், கேமராமேன் கங்கதோ ராம்பாபு, இதரம்மாயில்தோ ஆகிய புகழ்பெற்ற படங்களை இயக்கியுள்ளார். இவர் இந்தி மொழித் திரைப்படங்களையும் இயக்கியுள்ளார்.

## மேற்கோள்கள்

## வெளி இணைப்புகள்
* 

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தெலுங்கு மக்கள்
பகுப்பு:கன்னடத் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
சந்தா சாகிப்

**சந்தா சாகிப்** ஆற்காடு நவாப் அல்லது கர்நாடகா நவாப் ஆவார். தோஸ்த் அலி கானின் மகளை மணந்தவர்.

1740ல் தோஸ்த் அலி கானின் மறைவிற்குப் பின் ஆட்சிக்கு வந்த அவரது   மகன் சப்தர்அலிகானுக்கும், மருமகனான சந்தா சாயபுவுக்கும், பதவி சண்டை வர ஆங்கிலேயர் சப்தர்அலிகானை ஆதரிக்க, சந்தா சாயபு தப்பி அருகில் உள்ள பிரெஞ்சு ஆளுகையில் இருந்த பாண்டிச்சேரிக்கு சென்று பிரெஞ்சியரிடம் தஞ்சம் அடைந்தார்.

இந்நிலையில் திருமலை நாயக்கர் வழியில் வந்த கடைசி  ராணி மீனாட்சியின் ஆளுகையில் இருந்த திருச்சி கோட்டையை பிடிக்க சந்தா சாயபு  சென்ற சமயத்தில் ஆங்கிலேய தளபதி ராபர்ட் கிளைவ் ஆற்காட்டைபிடித்து கொண்டார்.

பின்பு  மராத்தியர்களுடன்  நடந்த யுத்தத்தில் கைது செய்யப்பட்டு மகாராஷ்டிராவின் சத்தாரா சிறையில் அடைக்கப்பட்டார் சந்தா சாயபு.

பின்பு சந்தா சாயபுவின் குடும்ப ஆபரணங்களை கொண்டு 7.5 லட்சம் பணத்தை மராத்தியர்களிடம் செலுத்தி சந்தா சாயபுவை மீட்டார் கவர்னர் டூப்லெக்ஸ்.

பின்பு ஹைதராபாத் நிஜாம்  முசாபர் ஜங்கு சந்தா சாயபுவை ஆற்காட் நவாபாக அறிவித்தார்.  அவரை தஞ்சைக்கு கொண்டு சிறையிலடைத்து வைத்து பின்பு கொன்றார்கள் மராத்தியர்கள்.

சந்தா சாகிப், முகலாயப் பேரரசர் ஔரங்கசீப் காலத்தில் கர்நாடகப் பகுதியை நவாப் சுல்பிகார் அலி கானின் கீழ் ஆண்ட முசுலிம் சமூகத்தைச் சேர்ந்தவர். பிரான்சியருடன் கூட்டு வைத்திருந்த இவர், மதுரை நாயக்கர்களின் அரசை இணைத்துக்கொண்டதுடன், தஞ்சாவூரின் நவாப் ஆகவும் தன்னை அறிவித்துக்கொண்டார்.

தொடர்ச்சியாக இடம்பெற்ற மராட்டியத் தாக்குதல்களால் இவர் வலுவிழக்க நேர்ந்தது. இதனால், நாஸிர் ஜங்குடன் கூட்டுச் சேர்ந்திருந்த முகமது அலி கான் வாலாஜாவினால் தோற்கடிக்கப்பட்டார். மேலும், பிரித்தானியத் தளபதி ராபர்ட் கிளைவினாலும், மராட்டியப் பேரரசினாலும் தோல்வியுற்ற பின்னர் மீண்டும் தனது இழப்பைச் சரிசெய்ய முயன்றார். ஆனால் அவரது தஞ்சாவூர்ப் படையைச் சேர்ந்த இந்து வீரர்கள் விளைவித்த கலகம் ஒன்றின்போது தலை துண்டிக்கப்பட்டுக் கொல்லப்பட்டார்.

## குறிப்புகள்

## இவற்றையும் பார்க்கவும்
* தோஸ்த் அலி கான்
* ஆற்காடு நவாப்
* முகலாயப் பேரரசு
* ராபர்ட் கிளைவ்
* இராணி மீனாட்சி

## வெளியிணைப்புகள்
*ஆற்காடு நவாப் குறித்த முழுமையான தகவல்கள்.
*''Initial Contacts with the British'' என்னும் கட்டுரையைப் பார்க்கவும்.

பகுப்பு:முகலாயப் பேரரசு
பகுப்பு:1752 இறப்புகள்
பகுப்பு:புதுச்சேரி வரலாறு
பகுப்பு:இந்திய முஸ்லிம்கள்
பகுப்பு:ஆற்காடு நவாப்கள்
பகுப்பு:இந்திய அரசர்கள்
மைய விலக்களவு

புள்ளியியலிலும் நிகழ்தகவுக் கோட்பாட்டிலும் **மைய விலக்களவு** (*central moment*) என்பது ஒரு நிகழ்தகவுப் பரவலின் சமவாய்ப்பு மாறியின் சராசரியைப் பொறுத்த விலக்களவு ஆகும். அதாவது சராசரி மதிப்பிலிருந்து சமவாய்ப்பு மாறியானது விலகல் அளவின் குறிப்பிட்ட அடுக்கின் எதிர்பார்ப்பு மதிப்பு ஆக அமையும். ஒரு மாறியிலமைந்த மற்றும் பல மாறிகளிலமைந்த பரவல்களுக்கு மைய விலக்களவுகளை வரையறுக்கலாம்.

## ஒருமாறியலமைந்த பரவல்

மெய்மதிப்புச் சமவாய்ப்பு மாறி *X* இன் சராசரியைப் பொறுத்த  *n*வது விலக்களவு:

:μ*n* = E[(*X*&nbsp;&minus;&nbsp;E[*X*])*n*] இதில் E என்பது எதிர்பார்ப்புச் செயலி

தனித்த சமவாய்ப்பு மாறி:
ஒருமாறியிலமைந்த தனித்த பரவலின் நிகழ்தகவு நிறைச் சார்பு  *p*(*x*) எனில், சராசரி μ வைப் பொறுத்த *n*வது விலக்களவு (*n*ஆம் மைய விலக்களவு):
: \mu_n = \operatorname{E} \left[ ( X - \operatorname{E}[X] )^n \right] = \sum_{i=1}^\infty (x_i - \mu)^n\, p_i,

தொடர் சமவாய்ப்பு மாறி:
ஒருமாறியிலமைந்த தொடர் பரவலின் நிகழ்தகவு அடர்த்திச் சார்பு  *f*(*x*) எனில், சராசரி μ வைப் பொறுத்த *n*வது விலக்களவு (*n*வது மைய விலக்களவு):
 
: \mu_n = \operatorname{E} \left[ ( X - \operatorname{E}[X] )^n \right]  = \int_{-\infty}^{+\infty} (x - \mu)^n f(x)\,dx. 

கோஷியின் பரவல் போல சராசரி வரையறுக்கப்படாத பரவல்களுக்கு மைய விலக்களவுகள் வரையறுக்கப்படவில்லை.

தொடக்க மைய விலக்களவுகள் சில:
*  \mu_0 = 1 
*  \mu_1 = 0 
* \mu_2 = \operatorname{E} \left[ ( X - \operatorname{E}[X] )^2 \right] = \operatorname{Var}(X)
* மூன்றாவது மற்றும் நான்காவது மைய விலக்களவுகள் கோட்டத்தையும் தட்டை அளவையும் வரையறுக்கப் பயன்படும் செந்தர விலக்களவுகளை வரையறுக்கப் பயன்படுகின்றன.

### பண்புகள்
மைய விலக்களவுகளின் பண்புகள் சில:
* \mu_n(X+c)=\mu_n(X),\,  *c* ஒரு மாறிலி.
*\mu_n(cX)=c^n\mu_n(X).\,
* *X* மற்றும் *Y* இரண்டும் சாரா சமவாய்ப்பு மாறிகள் எனில்:

:\mu_n(X+Y)=\mu_n(X)+\mu_n(Y)\text{ provided }1 \leq n\leq 3.\,

### ஆதியைப் பொறுத்த விலக்களவுகளுடனான தொடர்பு
ஆதியைப் பொறுத்த விலக்களவுகளை சராசரியைப் பொறுத்த விலக்களவுகளாக மாற்ற அவசியமாக உள்ள சமயங்களில் பின்வரும் தொடர்பைப் பயன்படுத்தலாம்:

:
\mu_n = \sum_{j=0}^n {n \choose j} (-1) ^{n-j} \mu'_j \mu'^{n-j},


இதில்

*பரவலின் சராசரி: μ; 
*பரவலின் ஆதியைப் பொறுத்த *j* வது விலக்களவு:
\mu'_j = \int_{-\infty}^{+\infty} x^j f(x)\,dx.


*n* = 2, 3, 4 (*n* = 1 எனில், \mu = \mu'_1):

:\mu_2 = \mu'_2 - \mu^2\,

:\mu_3 = \mu'_3 - 3 \mu \mu'_2 + 2 \mu^3\,

:\mu_4 = \mu'_4 - 4 \mu \mu'_3 + 6 \mu^2 \mu'_2 - 3 \mu^4.\,

### சமச்சீர் பரவல்கள்
சமச்சீர் பரவலில் (சராசரியைப் பொறுத்த எதிரொளிப்பால் பாதிப்பற்ற பரவல்) ஒற்றை விலக்களவுகளின் மதிப்புகள் பூச்சியமாகும்.  *n*வது மைய விலக்களவின் வாய்ப்பாட்டில் சராசரியை விட ஒரு குறிப்பிட்ட அளவு சிறியதான *X* கொண்ட ஒவ்வொரு  உறுப்புக்கும், சராசரியை விட அதேயளவு அதிகளவான  *X* கொண்ட உறுப்பும் இருக்கும். அதனால் அவை ஒன்றையொன்று நீக்கி விடும்.

## பன்மாறி விலக்களவுகள்
நிகழ்தகவு அடர்த்திச் சார்பு  *f*(*x*,*y*) கொண்ட இருமாறி தொடர் நிகழ்தகவுப் பரவலின் (*j*,*k*) -வது மைய விலக்களவு  (சராசரி μ&nbsp;=&nbsp;(μ*X*,&nbsp;μ*Y*)):
: \mu_{j,k} = \operatorname{E} \left[ ( X - \operatorname{E}[X] )^j ( Y - \operatorname{E}[Y] )^k \right]  = \int_{-\infty}^{+\infty} \int_{-\infty}^{+\infty} (x - \mu_X)^j (y - \mu_Y)^k f(x,y )\,dx \,dy. 

பகுப்பு:புள்ளியியல்
பகுப்பு:நிகழ்தகவு
யோனாசு சால்க்

**யோனாசு எட்வர்ட் சால்க்** (*Jonas Edward Salk*, அக்டோபர் 28, 1914 - சூன் 23, 1995) என்பவர் அமெரிக்க மருத்துவ ஆய்வாளரும், நச்சுயிரியலாளரும் ஆவார். அமெரிக்க யூதப் பெற்றோருக்கு நியூயார்க் நகரில் பிறந்தவர். இவரே முதன் முறையாக போலியோ தடுப்பூசியைக் கண்டுபிடித்து, வெற்றிகரமாக சோதித்தவர்.

1957 aஅம் ஆண்டில் சால்க் தடுப்பூசி அறிமுகப்படுத்தப்பட்ட போது, போருக்குப் பின்னரான ஐக்கிய அமெரிக்காவில் இளம்பிள்ளை வாதம் ஒரு முக்கிய சுகாதாரப் பிரச்சினையாக இருந்து வந்தது. ஆண்டுதோறும் கொள்ளைநோய்கள் அதிகரித்து வந்தன. 1952 ஆம் ஆண்டில் 58,000 பேர் பாதிக்கப்பட்டனர். இவர்களில் 3,145 பேர் உயிரிழந்தனர். 21,269 பேர் முடக்குவாதத்திற்குள்ளாயினர் இவர்களில் பெரும்பாலானோர் சிறுவர்கள்.

1947 ஆம் ஆண்டில், சால்க் பிட்சுபர்க் பல்கலைக்கழக மருத்துவக் கல்லூரியில் பணியில் அமர்ந்தார். 1948 இல் போலியோவுக்குத் தடுப்பூசி கண்டுபிடிக்கும் ஆய்வில் இறங்கினார். இப்பணிக்காக தனது அடுத்த ஏழு ஆண்டுகளை அவர் செலவழித்தார். சால்க் தடுப்பூசியை சோதிப்பதற்கு 1,800,000 இற்கும் அதிகமான பள்ளிச் சிறுவர்கள் பங்கு கொண்டனர். 1955 ஏப்ரல் 12 இல் சால்க் தடுப்பூசி வெற்றி பெற்றதாக அறிவிக்கப்பட்டது. சால்க் அதிசய மனிதர் எனப் போற்றப்பட்டார். அந்நாள் ஏறத்தாழ ஒரு பொது விடுமுறையாகவே கணிக்கப்பட்டது. தனது தனிப்பட்ட வளத்தை அவர் கருத்தில் கொள்ளவில்லை. இத்தடுப்பூசிக்கான கண்டுபிடிப்பு உரிமம் யாரிடம் உள்ளது என தொலைக்காட்சி நேர்காணல் ஒன்றில் சால்க்கிடம் கேட்கப்பட்ட போது, அவர் "ஆக்கவுரிமை எதுவும் கிடையாது. சூரியனுக்கு நீங்கள் ஆக்கவுரிமை கோர முடியுமா?" எனக் கேட்டார்.

1960 இல் யோனாசு சால்க் கலிபோர்னியாவில் உயிரியல் படிப்புகளுக்கான சால்க் கல்வி நிறுவனத்தை நிறுவினார். இந்நிறுவனம் இன்று மருத்துவ, அறிவியல் ஆய்வுகளுக்கு மையமாகத் திகழ்கிறது. சால்க் தனது இறுதி நாட்களில் எச்.ஐ.விக்குத் தடுப்பூசி கண்டுபிடிக்கும் ஆய்வுகளில் ஈடுபட்டார்.

## மேற்கோள்கள்

## வெளி இணைப்புகள்
* ''The American Experience: The Polio Crusade'' video, 1 hr. by PBS
* Jonas Salk Trust

பகுப்பு:1914 பிறப்புகள்
பகுப்பு:1995 இறப்புகள்
பகுப்பு:அமெரிக்கக் கண்டுபிடிப்பாளர்கள்
பகுப்பு:அமெரிக்க அறிவியலாளர்கள்
பகுப்பு:அமெரிக்க உயிரியலாளர்கள்
பகுப்பு:அமெரிக்க மருத்துவர்கள்
பகுப்பு:நோய்ப்பரவலியலாளர்கள்
காட்சிகாணி

**காட்சிகாணி** அல்லது **கண்கருவி** (*viewfinder*) எனப்படுவது புகைப்படங்களையோ அல்லது அசை படங்களையோ எடுக்கும் போது நமக்கு தேவையான காட்சிச் சட்டகத்தினை உருவாக்கவும், காட்சியில் விரும்பிய குவியப் புள்ளியைத் தெரியவும் உதவும் கருவியாகும்.

பகுப்பு:ஒளிப்படக்கருவி உபகரணங்கள்
பிலிப் சீமோர் ஹாப்மன்

**பிலிப் சீமோர் ஹாப்மன்** (ஜூலை 23, 1967 - பிப்ரவரி 2, 2014), சிறந்த நடிகருக்கான அகாதமி விருது பெற்ற அமெரிக்க நடிகர், இயக்குநர். ஹாப்மன் "கப்போட்டே" என்னும் படத்தில் நடித்தமைக்காகச் 2005 ஆம் ஆண்டின் சிறந்த நடிகருக்கான அக்கடமி விருது பெற்றவர். தவிர மூன்று முறை சிறந்த துணை நடிகர் விருதுக்கும் நியமனம் பெற்றவர்.

நியூயார்க்கில் உள்ள ஃபேர்போர்ட் பகுதியில் வளர்ந்த இவர், நியூயார்க் மாநில கலைக்கான கோடைப் பள்ளியிலும், டிசுச் கலைப்பள்ளியிலும் படித்தவர். 1991 ஆம் ஆண்டில் "கோடையின் வன்முறை" (The Violence of Summer) என்னும் தொடரினூடாக நடிப்புத்துறைக்கு வந்தார். அடுத்த ஆண்டில் திரைப்படங்களிலும் நடிக்கத் தொடங்கினார்.

## வெளி இணைப்புகள்

* 
* 
* 
* Interview with Madeleine Brand on NPR's *Day to Day* (September 2005)
* Philip Seymour Hoffman, actor, died on February 2nd, aged 46 The Economist, Obituary February 8, 2014.

பகுப்பு:ஆங்கிலத் திரைப்பட நடிகர்கள்
பகுப்பு:1967 பிறப்புகள்
பகுப்பு:2014 இறப்புகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பத்ரி (2000 திரைப்படம்)

**பத்ரி** (*Badri*) 2000ல் வெளிவந்த தெலுங்குத் திரைப்படமாகும். இதனை பூரி ஜெகன்நாத் இயக்கியிருந்தார். இதில் பவன் கல்யாண், அமீஷா பட்டேல் மற்றும் ரேணு தேசாய் ஆகியோர் நடித்திருந்தனர். இத்திரைப்படம் பத்ரி (2001) என்ற பெயரில் தமிழில் மறு ஆக்கம் செய்ப்பட்டது. 2004ல் பூரி ஜெகன்நாத் இந்தியில் இத்திரைப்படத்தினை மீண்டும் எடுத்தார். இரமண கோகுலா படத்திற்கு இசையமைத்திருந்தார். இத்திரைப்படம் வணிக ரீதியாக மிகப்பெரிய வெற்ரி பெற்றது. படத்தின் பாடல் மிகவும் பிரபலமானது.

## மேற்கோள்கள்

## வெளி இணைப்பு
*

பகுப்பு:2000 தெலுங்குத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தெலுங்குத் திரைப்படங்கள்
விட்டில் பூச்சி

**விட்டில் பூச்சி** அல்லது **அந்துப்பூச்சி** (*moth*) என்பது பட்டாம்பூச்சியை ஒத்த லெப்பிடோப்டெரா (*lepidoptera*) வகையைச் சேர்ந்த பூச்சி ஆகும். பட்டாம்பூச்சிகளோடு நெருங்கிய உறவு கொண்ட, பார்ப்பதற்கு பட்டாம்பூச்சியை ஒத்திருக்கும் பல வண்ணப்பூச்சிகளுக்கு *அந்துப்பூச்சி* என்று பெயர். இரவில் நடமாடும் இவை ஒளியின் வெளிச்சத்தால் ஈர்க்கப்படுகிற விட்டில் பூச்சிகள். பட்டு உற்பத்தியின் மூலமாக விளங்கினாலும்,  இவைகளின் பயன்பாடுகளை வைத்து நன்மை செய்பவை, தீமை இழைப்பவை என இரு கூறாக பகுக்கப் படுகிறது. பழுப்பு நிற தோற்றம் கொண்டிருப்பினும், இவற்றின் வண்ணம் வண்ணத்துபூச்சியின் அலங்கார வகையினின்று மாறுபட்டவை.

ஏறத்தாழ 1,60,000 விட்டில்பூச்சி சிற்றினங்கள் இருப்பினும், பெரும்பாலான உள்ளினங்கள் இன்னும் வகைப்படுத்தப்படவில்லை.  பெரும்பாலான அந்துப்பூச்சி சிற்றினங்கள் இராவுலாவிகள். ஆனால், இவற்றில் மிகச்சிறிய எண்ணிக்கையிலான சிற்றினங்கள் பகலுலாவிகளாகவும், மாலையுலாவிகள் ஆகவும் இருக்கின்றன. பட்டாம்பூச்சிகள் பெரும்பாலும் பகலுலாவிகள் என்பதை இங்கே ஒப்பிட்டுப் பார்க்கலாம்.
இவற்றில் ஒரு வகையான அமெரிக்க அந்து பூச்சிகள் ஒரு நாளைக்கு 300 கிலோ மீட்டர்கள் பறந்து இந்தியாவிற்கு வருகின்றன.

### அறிவியல் வகைப்பாடு
இவை பூச்சி இனத்தின் செதிலிறக்கையின வரிசையைச் சார்ந்தவை.

(லெப்பிசு (Lepis) - செதில், ப்டெரான் (pteron) -  இறக்கை (சிறகு) – Lepidoptera)

இவ்வரிசையில் உள்ள பெரும்பான்மையான பூச்சிகள் விட்டில் பூச்சிகள் ஆகும்.

### விட்டில் பூச்சியின் வாழ்கைச் சுழற்சி
ஒவ்வொரு விட்டில் பூச்சியும் தன் வளர்ச்சியில் நான்கு நிலைகளைக் கடக்கின்றன.
# முட்டைப் பருவம் (Egg),
# புழுப் பருவம் (குடம்பிப் பருவம்) (Larva)
# கூட்டுப்புழு பருவம் (Pupa)
# இறக்கைகளுடன்  முழு விட்டில் பூச்சி நிலை (Adult).

### செரி கல்ச்சர்
செயற்கையாக பட்டுப்புழு அல்லது கூட்டுப்புழு வளர்த்தல் முறை செரி கல்ச்சர் எனப்படும். பட்டுப்புழு வளர்ப்பு மூலம் பட்டு நூலிழை  சாகுபடி செய்யப்படுகிறது. இது ஒரு நெசவு, வேளாண் சார்ந்த ஏற்றுமதி தொழில் ஆகும். பட்டுப்புழுவில் பல வணிக இனங்கள் உள்ளன என்றாலும், *பாம்பிக்ஸ் மோரி* பட்டுப்புழு மிகவும் பரவலாக பயன்படுத்தப்படும் வணிக இனம் ஆகும்.

விட்டில் பூச்சிகள் முட்டை பொரிப்பிலிருந்து நன்கு முதிர்ந்து கூடுகட்டும் வரை 5 பருவங்கள் உள்ளன. இவை மல்பெரி இலைகளின் மேல் முட்டைகளை இடுகின்றன. முட்டைகள் பொரித்து புழுக்களாக மாற்றம் அடைகின்றன. புழுக்கள், மல்பெரி இலைகளை உண்டு ககூன்களாக (புழுக்கூடு) மாறுகின்றன. ககூன்களை அறுவடை செய்து, வெந்நீரில் இடுவதன் மூலம் பட்டு  நூலிழைகள் பிரித்தெடுக்கப்படுகின்றன.

100 நோயற்ற முட்டைத் தொகுப்பிலிருந்து சராசரியாக 60-70 கிலோ கூடுகள் கிடைக்கும். ஒரு வருடத்தில், 1 ஏக்கர் மல்பெரி தோட்டத்தைக் கொண்டு 700-900 கிலோ கூடுகளைப் பெறமுடியும்.

### பட்டாம்பூச்சி-விட்டில் பூச்சி வேறுபாடுகள்

## மேற்கோள்கள்

## வெளி இணைப்புகள்

*European Butterflies and Moths by Christopher Jonko
*Museum Witt  The World's Leading Collection of Moths (English)
*Moths of North America Diagnostic large format photographs, taxonomy, descriptions
*Butterflies and Moths  at Lepidoptera.pro: Thousands of species and photos
*North American Moth Photographers Group Diagnostic photographs for thousands of species
*Bugguide – Moths
*Back Garden Moths 
*UK Lepidoptera
*Helicoverpa Diapause Induction and Moth Emergence Tool 
*Pterophoridae of North America
*Moths on the புளோரிடா பல்கலைக்கழகம் / Institute of Food and Agricultural Sciences Featured Creatures Website

பகுப்பு:பூச்சிகள்
த. ஆனந்தமயில்

**த. ஆனந்தமயில்** (நவம்பர் 08, 1947 - மார்ச் 11,2012), ஈழத்து எழுத்தாளர்களில் ஒருவர் ஆவார். சிறுகதை, கவிதை, குறுநாவல், நாடகங்கள், மொழிபெயர்ப்புக்கள், சிறுவர் பாடல்கள் போன்றவற்றை எழுதியுள்ளார். 1995-ஆம் ஆண்டு ஏற்பட்ட ஒரு விபத்தின் போது ஏற்பட்ட தாக்கத்தால் இவர் நடையை இழந்தார். பின்னர் 2012-ஆம் ஆண்டு மார்ச் 11 அன்று காலமானார்.

## இளமையும், கல்வியும்
ஆனந்தமயில், யாழ்ப்பாணம், கரவெட்டியைப் பிறப்பிடமாகக் கொண்டவர். தம்பிப்பிள்ளை, வள்ளியம்மை ஆகியோருக்குப் பிறந்தவர். யாழ்ப்பாணம், பொலிகண்டியில் வசித்து வந்தவர். ஆரம்பக்கல்வியை கரவெட்டி மாணிக்கவாசகர் வித்தியாலத்திலும் இடைநிலைக் கல்வியை நெல்லியடி மத்திய மகா வித்தியாலயம், மற்றும் கரவெட்டி விக்னேஸ்வராக் கல்லூரியிலும் கற்றார். உயர் தரத்தை வல்வை சிதம்பராக் கல்லூரியில் கற்றார்.  பேராதனைப் பல்கலைக்கழகத்தில் வெளிவாரியாகப் பயின்று  கலைமாணிப் பட்டம் பெற்றார்.

## குடும்பம்
மனைவி நகுலேஸ்வரி, பிள்ளைகள் தீபவர்ணன், தாமரைவர்ணன், நிரூபவர்ணன்(மறைவு), நித்திலவர்ணன், ரூபவர்ணன், ஜீவவர்ணன், முல்லைத்திவ்யன், வர்ணாம்பாள்

## தொழில்
எழுதுவினைஞராக பணிபுரிந்தார். கொழும்பு பரீட்சைத் திணைக்களத்திலும்; மட்டக்களப்பு, யாழ்ப்பாணம், அனுராதபுரம், நுவரெலியா, முல்லைத்தீவு ஆகிய கல்வித்திணைக்களங்களிலும் பணியாற்றினார். இறுதியாக பருத்தித்துறை வலயக் கல்வி அலுவலகத்திலும் கரவெட்டி கோட்டக்கல்வி அலுவலகத்திலும் பணியாற்றினார்.

## எழுத்துப்பணி
ஒரு எழுதுவினைஞனின் டயறி என்ற சிறுகதைத் தொகுதி வெளிவந்துள்ளது. இத்தொகுதியில் ஒற்றைக்கால்கோழி, முருகைக்கற்பூக்கள், காக்காச்சி கரிமகளே, திருவிழா, ஓர் எழுதுவினைஞனின் டயறி, வாழும் வெளி, ஒரு கட்டுமரம் காத்திருக்கிறது, கொலுமீட்பு, விதி, கலை வந்தபோது, விளக்கீடு ஆகிய 12 சிறுகதைகள் உள்ளன. “சோகம் நிரம்பி யாத்திரை” என்ற சிவனெளிபாதமலை பயணம் பற்றி இவர் எழுதிய சிறுகதை அச்சுருப்பெறாத நிலையில் தொலைந்துவிட்டது.

‘வீச்சுவலைக்காரனும் மாதுளம் பிஞ்சுகளும்’ என்ற அச்சுருப்பெறாத கவிதைத்தொகுதியும், தொகுக்கப்படாத பல கவிதைகளும் உள்ளன. இவை இன்னமும் நூலுருப் பெறவில்லை.

இவர்  ‘அம்மாவரை அவன்’ என்ற குறுநாவலை எழுதியுள்ளார். இது 2012 இல் வெளிவந்த “நினைவிலிருந்து சொற்களுக்கு” என்ற தொகுப்பில் உள்ளது.

இவர் எழுதிய ‘சீதனம்’ என்ற நாடகம் 1980-1981 காலப்பகுதியில் பொலிகை ஐக்கிய விளையாட்டுக் கழகத்தால் மேடையேற்றப்பட்டது. இவரது ‘வாக்குறுதி’, ‘எதற்குமோர் எல்லையுண்டு’ ஆகிய நாடகங்கள் இலங்கை வானொலியில் ஒலிபரப்பாகியுள்ளன. செல்லச்சாமியின் ‘விடுதலைக்கோர் பார்வை’ என்ற நாடகத்தில் பெண் வேடமிட்டு நடித்தார்.

## பெற்ற சிறப்புகள்
*இவருடைய **ஒரு எழுதுவினைஞனின் டயறி** என்ற சிறுகதைத் தொகுதி 2008 இல் வடக்கு மாகாண சிறந்த நூலுக்கான விருது மற்றும் எழுத்தாளர் ஊக்குவிப்பு மையம் வழங்கும் தமிழியல் விருது ஆகியவைகளைப் பெற்றது.

## வெளிவந்த நூல்கள்
*ஒரு எழுதுவினைஞனின் டயறி  (வர்ணா வெளியீடு - மார்ச் 2008)
*நினைவிலிருந்து சொற்களுக்கு... (ஏப்ரல் 2012)

## வெளியிணைப்பு
*ஆனந்தமயில் 'நினைவிலிருந்து சொற்களுக்கு'
* எழுத்தாளர் ஆனந்தமயில் காலமானார்
*சோகம் தோய்ந்த ஒரு கடலோரத்தின் வாழ்வு 
* புனை மொழியின் செழுமையுடனான ‘ஒரு எழுதுவினைஞனின் டயறி’
* ஆனந்தமயிலின் படைப்புலகம் - ஈழத்துச் சிறுகதை வரலாற்றில் கவனிக்கப்பட வேண்டிய பக்கம்

பகுப்பு:ஈழத்து எழுத்தாளர்கள்
பகுப்பு:1947 பிறப்புகள்
பகுப்பு:2012 இறப்புகள்
பகுப்பு:யாழ்ப்பாண மாவட்ட மக்கள்
பிரிஸ்கில்லா மற்றும் அக்கில்லா

**பிரிஸ்கில்லா**  மற்றும் **அக்கில்லா**  என்பவர்கள் புதிய ஏற்பாட்டில் குறிக்கப்படும் முதலாம் நூற்றாண்டில் மறைபணியாற்றிய தம்பதியராவர். இவர்கள் மரபுப்படி எழுபது சீடர்களில் பட்டியலிடப்படுகின்றனர். விவிலியத்தில் திருத்தூதர் பவுல் இவர்களை, கிறிஸ்து இயேசுவுக்காக தம்மோடு சேர்ந்து உழைக்கின்றவர்கள் என்று கூறுகின்றார். இவர்கள் ஆதி கிறுத்தவர்களுக்கு ஊக்கமூட்டி கிறித்தவ நெறியில் முனைப்புடன் இருக்க தூண்டினர். பவுல் இவர்களை தமது கடிதங்களில் மிகவும் புகழ்ந்துள்ளார். பிரிஸ்கில்லாவும் அக்கில்லாவும் அப்பொல்லோவுக்கு கடவுளின் நெறியைத் திட்டவட்டமாக விளக்கியதாக விவிலியம் குறிக்கின்றது. எபிரேயருக்கு எழுதப்பட்ட திருமுகத்தின் ஆசிரியர் பிரிஸ்கில்லா என சிலர் நம்புகின்றனர். புதிய ஏற்பாட்டின் நான்கு புத்தகங்களில் இவர்கள் ஆறு முறை குறிக்கப்படுகின்றனர். இவர்கள் தனித்தனியே எங்கும் குறிக்கப்படவில்லை எனினும் மூன்று முறை பிரிஸ்கில்லாவின் பெயர் முதலில் குறிக்கப்படுகின்றது. இது அக்காலத்தின் ஆணாதிக்க வழக்கிற்கு மாறானது என்பது அறிஞர் கூற்று.

## மேற்கோள்கள்


பகுப்பு:முதலாம் நூற்றாண்டு இறப்புகள்
பகுப்பு:பவுலின் திருமுகங்களில் வரும் நபர்கள்
பகுப்பு:எழுபது சீடர்கள்
பகுப்பு:திருத்தூதர் பணிகள் நூலில் வரும் நபர்கள்
போக்கிரி (2006 திரைப்படம்)

***போக்கிரி*** 2006 ஆம் ஆண்டு வெளிவந்த இந்தியத் தெலுங்கு மொழித் திரைப்படமாகும். இத்திரைப்படத்தினை பூரி ஜெகன்நாத் இயக்கியிருந்தார். இதில் மகேஷ் பாபு, இலியானா டி 'குரூஸ் (நடிகை), பிரகாஷ் ராஜ், சாயாஜி சிண்டே மற்றும் ஆஷிஷ் வித்யார்த்தி ஆகியோர் நடித்திருந்தனர்.

இத்திரைப்படம் தமிழில் பிரபுதேவாவின் இயக்கத்தில் போக்கிரி என்ற பெயரிலேயே மறு ஆக்கம் செய்யப்பட்டது. இந்தியில் வாண்டட் என்ற பெயரில் மறு ஆக்கம் செய்யப்பட்டது.

## நடிப்பு
* மகேஷ் பாபு - கிருஷ்ண மனோகர் (எ) போக்கிரி
* இலியானா டி 'குரூஸ் (நடிகை) - சுருதி
* பிரகாஷ் ராஜ் - அலி பாய்
* நாசர் (நடிகர்) - சூர்ய நாராயனா
* ஆஷிஷ் வித்யார்த்தி 
* பிரம்மானந்தம்
* அலி (நடிகர்)
* முமைத் கான் - குத்தாட்டப் பாடலுக்கு நடனம்

## ஆதாரம்

## வெளி இணைப்பு
* 

பகுப்பு:2006 தெலுங்குத் திரைப்படங்கள்
பகுப்பு:2000கள் அதிரடி திரைப்படங்கள்
பகுப்பு:இந்தியத் தெலுங்குத் திரைப்படங்கள்
மாதிம் பள்ளத்தாக்கு

**மாதிம் பள்ளத்தாக்கு** (*Ma'adim Vallis*) செவ்வாயில் உள்ள பெரிய வெளிச்செல்லும் வாய்க்கால்களில் ஒன்றாகும். இது  என்ற ஆள்கூற்றில் அமைந்துள்ளது. புவியின் மாபெரும் செங்குத்துப் பள்ளத்தாக்கை விட இது பெரியது. மாதிம் பள்ளத்தாக்கு 20 கி.மீ அகலமும், 2 கி.மீ ஆழமும், சுமார் 700 கி.மீ நீளம் உடையது. இது செவ்வாயில் முற்காலத்தில் நிறைய ஏரிகள் இருந்ததாக கருதப்படும் தெற்கு பள்ளப்பகுதி நிலத்திற்கும் கூசெவ் குழியின் வடக்குப் பகுதிக்கும் இடையில் இருப்பதாக கருதப்படுகிறது. இதை வைத்துப் பார்க்கும் பொழுது கூசெவ் குழியில் தண்ணீர் இருந்திருக்கலாம் என கருதப்பட்டது. எனவே இசுபிரிட் தளவுளவியை தண்ணீர் இருந்ததற்கான சாத்தியத்தை ஆராய அனுப்பப்பட்டது. ஆனால் அது எரிமலைப் பாறைகளை மட்டும் தான் கூசெவ் குழியில் கண்டறிந்தது. எனவே முதலில் ஏரி இருந்த பாறைப் படிமங்களை, பிறகு ஏற்பட்ட எரிமலை உமிழ்வுகளால் ஏற்பட்ட பாறைகள் மறைத்திருக்கலாம் என இப்பொழுது கருதப்படுகிறது.

மாதிம் பள்ளத்தாக்கின் கரைப்பகுதியில் சில சிறிய கால்வாய்கள் தேங்கிய நீர் எற்படுத்தும் அரிப்பால் உருவானதாக இருக்கலாம் என கருதப்படுகிறது.

மாதிம் (מאדים) என்பது எபிரேய மொழியில் செவ்வாய்க் கோளைக் குறிக்கும்.

## வெளி இணைப்புகள்
*Google Mars zoomable map centered on Ma'adim Vallis

பகுப்பு:செவ்வாய்க் கோள்
பாலைவனத் தந்தையர்கள்

**பாலைவனத் தந்தையர்கள்** என்போர் 3ஆம் நூற்றாண்டளவில் எகிப்தின் சுகேடிசு பாலைவனத்தில் வாழ்ந்த கிறித்தவ வனவாசிகள், தவசிகள் மற்றும் துறவிகளைக் குறிக்கும். இவர்களின் அறிவுரைகள் *அபோப்தெக்மதா பாட்ரம்* (Apophthegmata Patrum) என்னும் நூலில் தொகுக்கப்பட்டுள்ளது. இவ்வகை தந்தையர்களுல் மிகவும் அறியப்படுபவர் புனித வனத்து அந்தோனியார் ஆவார். இவர் 270/271 ஆண்டளவில் பாலைவனத்தில் குடியேறினார் இவரே கிறித்தவ பாலைவன வனவாசத்தை துவங்கியவர் ஆவார். 356இல் இவர் இறந்தபோது ஆயிரக்கணக்கானோர் இவரின் வழியினைப்பின்பற்றி பாலைவனத்தில் வாழ்ந்துவந்தனர் எனவும் அதிக மக்கள் தொகையினால் *பாலைவனம் நகரமானது* எனவும் இவரின் வாழ்க்கை வரலாற்றாசிரியர் அலெக்சாந்திரியா நகர அத்தனாசியார் குறிக்கின்றார்.

கிறித்தவத்தின் வளர்ச்சியில் பாலைவனத் தந்தையர்கள் மிக முக்கியப் பங்கு வகித்தனர். முதலில் தனித்திருந்து செபிப்பதர்காகக்கூடிய சிறு துறவிகளின் கூட்டத்திலிருந்து இத்தகைய அமைப்பு உருவானது. இவையே பின்னாட்களில் கிறித்தவ துறவிகளுக்கான எடுத்துக்காட்டாய் அமைந்தது. புனித பெனடிக்டின் சபைச்சட்டங்கள் இவர்களின் வாழ்வின் எடுத்துக்காட்டின் அடிப்படையிலிருந்தே பெறப்பட்டது. நடுக் காலத்தில் துறவற அவைகளின் சீர்திருத்முயற்சிகளுக்கு இவர்களின் வாழ்வே அடிப்படையாகவும் வழிகாட்டியாகவும் பயன்படுத்தப்பட்டது. சீர்திருத்தத் திருச்சபையினர் பலரும், குறிப்பாக மெதடிசம் மர்றும் பியிடிரிஸ்டுகளும் இவர்களை முன் உதாரணமாகக் கருதினர்.

## மேற்கோள்கள்
இதரம்மாயில்தோ

***இதரம்மாயில்தோ*** 2013ல் வெளிவந்த தெலுங்குத் திரைப்படமாகும். இதனை பூரி ஜெகன்நாத் இயக்கியிருந்தார். அல்லு அர்ஜுன், அமலா பால் (நடிகை), காத்ரீன் திரீசா ஆகியோர் முக்கிய கதாப்பாத்திரத்தில் நடித்திருந்தனர்.

## நடிகர்
* அல்லு அர்ஜுன் - சஞ்சு ரெட்டி
* அமலா பால் (நடிகை) 
* காத்ரீன் திரீசா
* பிரம்மானந்தம் 
* நாசர் (நடிகர்) 
* அலி (நடிகர்)

## ஆதாரம்

## வெளி இணைப்பு
* 
* இதரம்மாயில்தோ படம் பற்றி அல்லு அர்ஜூன் பேட்டி

பகுப்பு:2013 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
தைமுலின்

**தைமுலின்** (Thymulin) அல்லது தைமசு காரணி (Thymic Factor; Facteur Thymique Serique) என்னும் நவப்புரதக்கூறு (nonapeptide) தைமசின் இரண்டு வெவ்வேறானப் புறத்தோல் உயிரணுக்களால் உருவாக்கப்படும் ஒரு இயக்குநீராகும். இதன் உயிரியல் செயற்பாடுகளுக்கு துத்தநாகம் தனிமம் தேவைப்படுகிறது.

இந்த இயக்குநீர் "டி" செல்கள் வேறுபாடடைவதிலும், "டி" மற்றும் இயற்கையாகக் கொல்லும் உயிரணுக்களின் (என்.கே. செல்கள்) செயற்பாடுகளை அதிகரிக்கச் செய்வதிலும் ஈடுபடுவதாக நம்பப்படுகிறது.. தைமசை சார்ந்த நோயெதிர்ப்பு அமைப்பின் மீதான பக்கச்சுரப்பு, தன்சுரப்பு விளைவுகளைத் தவிர நரம்பியஉட்சுரப்பு (neuroendocrine) விளைவுகளையும் கொண்டிருப்பதாகத் தெரிகிறது. தைமசின் புறத்தோல் உயிரணுக்கள், ஐப்போதலாமசு-கபச் சுரப்பி அச்சுக்கிடையேயான இருவழித் தொடர்புகளில் தைமுலின் ஈடுபட்டுள்ளது (உதாரணமாக, தைமுலின் சுரப்பு பருவ-பொழுது ஒழுங்கியல்பைப் (circadian rhythm) பின்பற்றுகிறது; உடலியக்க அண்ணீரகப் புறணியூக்க இயக்குநீர் அளவுகள் அதிகரிப்பது ஊனீரில் தைமுலின் அளவுகளுடன் நேர்முறையாகவும், மறுதலையாகவும் இயைந்துள்ளது.).

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
ஜோர்ஜ் ஜெயராஜசிங்கம்

**ஜோர்ஜ் ஜெயராஜசிங்கம்** (*George Jeyarajasingham*, இறப்பு: 13 டிசம்பர் 1984) இலங்கை, மன்னார் மாவட்டத்தைச் சேர்ந்த ஒரு இலங்கைத் தமிழ் மனித உரிமை ஆர்வலரும், மெதடிச மதகுருவும் ஆவார். இவரும் மேலும் மூன்று பேரும் 1984 , டிசம்பர் 13 இல் வாகனம் ஒன்றில் பயணம் செய்யும் போது சுட்டுக் கொல்லப்பட்டனர். பின்னர் இவர்களின் உடல்கள் அவர்கள் சென்ற வாகனத்துடன் சேர்த்து எரியூட்டப்பட்டது.

## பின்னணி
சிறுபான்மை இலங்கைத் தமிழரான ஜெயராஜசிங்கம் இலங்கையின் கிழக்கே கோமாரி என்ற ஊரில் பிறந்தவர். இவர் மன்னார் மாவட்ட மெதடிசத் திருச்சபையைச் சேர்ந்தவர்.

ஜெயராஜசிங்கம் மன்னார் மாவட்டத்தில் முருங்கன் கிராமத்தில் உள்ள ஜீவோதயம் மெதடிச மையம் என்ற பண்ணைக்குப் பொறுப்பாக நியமிக்கப்பட்டிருந்தார். ஈழப்போரின் போது இப்பகுதியில் காணாமல் போனோர் மற்றும் கொலை செய்யப்பட்டவர்களின் குடும்பங்களுக்கு சமூகப் பணி, மற்றும் மதப்பணி ஆற்றுவதில் முன்னின்று உழைத்தார்.

1984 ஆம் ஆண்டில் இலங்கைத் தரைப்படையால் மேற்கொள்ளப்பட்ட வலிந்த தாக்குதல்களில் பாதிப்படைந்த உள்ளூர் மக்களின் மனித உரிமைகள் தொடர்பில் இவரும், வண். மேரி பஸ்தியானும் பல்வேறு உதவிகளை செய்து வந்தனர். 1984 ஆம் ஆண்டில் இராணுவத்தினரால் நிகழ்த்தப்பட்ட மன்னார் படுகொலைகளை விசாரிப்பதற்காக நியமிக்கப்பட்ட சனாதிபதி ஆணைக்குழு முன் இவர் சாட்சியமளித்தார்.

## படுகொலை
பாக்சு கிறிஸ்டி என்ற பன்னாட்டுக் கத்தோலிக்க அமைதி இயக்கத்தின் அறிக்கையின் படி, 1984 டிசம்பர் 13 இல் ஜோர்ஜ் ஜெயராஜசிங்கம் தெரிவித்த சில முறைப்பாடுகள் தொடர்பாக இராணுவத்தினர் மேலதிகத் தகவல்களுக்காக அவரை அழைத்திருந்தனர். ஜெயராஜசிங்கம், அவரது மனைவி பிறிஜெட் ஜெயராஜசிங்கம் (ஒரு சிங்களவர்), சாரதி அப்துல் காதர் சுலைமான், முருங்கன் காவல்நிலையத்தைச் சேர்ந்த யேசுதாசன் ரோச் என்ற தமிழ்க் காவல்துறையினர் ஆகிய நால்வரும் மன்னாரில் இருந்து முருங்கன் செல்லும் வழியில் இலங்கைப் படைத்துறையினர் எனச் சந்தேகிக்கப்படுபவர்களால் வழிமறிக்கப்பட்டு, நால்வரும் சுட்டுக் கொல்லப்பட்டனர். இறந்த உடல்களை வாகனத்துடன் சேர்த்து எரித்தனர். இந்நிகழ்வின் பின்னர் வண. மேரி பஸ்தியான் இறந்தவர்களின் உடல்களைக் கண்டுபிடித்து ஜீவோதயம் மெதடித்தப் பண்ணையியில் சேர்ப்பித்தார்.

## இவற்றையும் பார்க்க
*சந்திரா பெர்னாண்டோ
*திருச்செல்வம் நிகால் ஜிம் பிறவுண்
*இயூஜின் ஜோன் ஏபர்ட்
*மரியாம்பிள்ளை சரத்ஜீவன்
*மேரி பஸ்தியான்

## மேற்கோள்கள்

## வெளி இணைப்புகள்
*முருங்கன் ஜீவோதயம் பண்ணை
*Christian Aid in Sri Lanka

பகுப்பு:1984 இறப்புகள்
பகுப்பு:இலங்கையில் தனிநபர் தமிழர் படுகொலைகள்
பகுப்பு:இலங்கை மெதடிசக் கிறித்தவர்கள்